5.pielikums 
nolikumam ID Nr. RTU 2024/49


PROJEKTS 

VISPĀRĪGĀ VIENOŠANĀS

Vienošanās parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums					                     
Rīgas Tehniskā universitāte, nodokļu maksātāja reģistrācijas numurs 90000068977, kuras vārdā un interesēs, pamatojoties uz ____________ rīkojas __________________ (turpmāk – Pasūtītājs), no vienas puses, un
_____________, reģistrācijas Nr.___________, kuras vārdā un interesēs, pamatojoties uz __________, rīkojas tās ________, turpmāk  – Piegādātājs, no otras puses, abi kopā saukti “Puses”, bet katrs atsevišķi saukts arī kā “Puse”, 
[bookmark: _Hlk161306176][bookmark: _GoBack]pamatojoties uz Publisko iepirkumu likuma 9.panta kārtībā organizētā iepirkuma “Datortehnikas piederumu iegāde Rīgas Tehniskās universitātes vajadzībām” (iepirkuma identifikācijas Nr. RTU-2024/49) rezultātiem, bez maldības, viltus un spaidiem noslēdz vispārīgo vienošanās (turpmāk – Vienošanās), par turpmāk minēto:

1. Definīcijas
1.1. Akts – Preces nodošanas – pieņemšanas akts vai akts, kas apliecina, ka tiek konstatēti Preces Defekti.
1.2. Defekti – Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Iepirkuma procedūras Tehniskajai specifikācijai, Piegādātāja Tehniskajam piedāvājumam vai Vienošanai.
1.3. Iepirkums – Publisko iepirkumu likuma kārtībā organizēts iepirkums “Datortehnikas piederumu iegāde Rīgas Tehniskās universitātes vajadzībām”, identifikācijas Nr. RTU-2024/23.
1.4. Līgumcena – maksimāli iespējamā maksa par Preču Piegādi Vienošanās noteiktajā kārtībā un apmērā bez pievienotā vērtības nodokļa.
1.5. Nolikums – Iepirkuma nolikums ar visiem tā pielikumiem, precizējumiem un grozījumiem.
1.6. Pārstāvis – Pasūtītāja vai Piegādātāja pilnvarota persona, kas Vienošanās ietvaros kontrolēs līgumsaistību izpildi, pieņems vai nodos Preci.
1.7. Prece – datortehnikas piederumi saskaņā ar nolikumu un Piegādātāja iesniegto piedāvājumu par kuru piegādi tiek slēgta Vienošanās.
1.8. Piegāde – Preces piegāde saskaņā ar Vienošanās noteikumiem.
1.9. Pavadzīme – spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Vienošanās noteiktajā kārtībā un, kas apliecina, ka Prece ir Piegādāta saskaņā ar Vienošanās noteikumiem.
1.10. PVN – pievienotās vērtības nodoklis.
1.11. Vienošanās – šī Vienošanās ar visiem pielikumiem, iespējamajiem papildinājumiem un grozījumiem.
1.12. Vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.



2. Vienošanās priekšmets
2.1. [bookmark: _Hlk161145089][bookmark: _Hlk161325431]Pasūtītājs pasūta, bet Piegādātājs par Vienošanās minēto katras vienas vienības izmaksu piegādā Preci Pasūtītāja piegādes adresēs, kuras noteiktas Vienošanās 1.pielikumā “Tehniskā specifikācija – Tehniskais un Finanšu piedāvājums”. Pasūtītājs apņemas pirkt, saņemt, un apmaksāt Preci Vienošanās noteiktajā termiņā, kartībā un apmērā.
2.2. Prece tiek Piegādāta atbilstoši Piegādātāja iesniegtajam Tehniskajam piedāvājumam (Vienošanās 1.pielikums), Vienošanās noteikumiem un Latvijas Republikā spēkā esošajiem normatīvajiem aktiem.
2.3. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces orģināliepakojumā.
2.4. Piegādātājs veic Preces piegādi atsevišķās piegādēs atbilstoši Pasūtītāja pārstāvja veiktajiem pasūtījumiem. Pasūtītājs Vienošanās darbības laikā var iepirkt Preces pēc nepieciešamības tādā apjomā, kāds tam ir nepieciešams veicot pasūtījumus, saskaņā ar Vienošanās nosacījumiem.
2.5. Atsevišķos gadījumos, kad Pasūtītājam ir nepieciešams, tas ir tiesīgs iepirkt Preci, kura nav norādīta tehniskajā specifikācijā, bet ne vairāk kā 10 (desmit) procentu apmērā no Vienošanās kopējās līgumcenas Vienošanās darbības laikā. 
	
3. Vienošanās līgumcena un norēķinu kārtība
3.1. Līgumcena par Preces piegādi Vienošanās darbības laikā nevar pārsniegt – 31 999 EUR (trīsdesmit viens tūkstotis deviņi simti deviņdesmit deviņi euro) bez PVN. 
3.2. Papildus Līgumcenai Pasūtītājs maksā Piegādātājam PVN atbilstoši Latvijas Republikas normatīvajos aktos noteiktajā kārtībā un apmērā.
3.3. Vienošanās 3.1.punktā minētajā līgumcenā iekļauti visi Piegādātāja izdevumi un izmaksas, kas attiecināmi uz Vienošanās norādītās Preces piegādi, ieskaitot transporta izmaksas līdz Pasūtītāja norādītajām Preces piegādes vietām, Preces izkraušanas izmaksas, nodokļus, izņemot – PVN, nodevas, garantijas, nekvalitatīvas, bojātas un/vai Vienošanās un tā pielikumu prasībām neatbilstošas Preces apmaiņas (ja tāda būs nepieciešama) izmaksas, darbaspēka izmaksas un citas izmaksas, kas Piegādātājam radīsies izpildot saistības saskaņā ar Vienošanos.
3.4. Pasūtītājs Vienošanās darbības laikā var iegādāties Preci tādā apjomā, kāds tam ir nepieciešamas, un Pasūtītājs negarantē Piegādātājam noteiktā apjoma vai visu pozīciju iegādi Vienošanās darbības laikā. Pasūtītājam nav pienākums izlietot visu Vienošanās 3.1.punktā norādīto Vienošanās kopējo līgumcenu, pasūtot Preci Vienošanās noteiktajā kārtībā. 
3.5. [bookmark: _Hlk161326547]Piegādātāja iesniegtajā Tehniskā specifikācijā – Tehniskā un Finanšu piedāvājumā iekļautās vienību cenas ir nemainīgas visā Vienošanās darbības laikā. Pasūtītājs maksā Piegādātājam tikai par faktiski Piegādāto Preci, ņemot vērā Preces vienību cenas un nepārsniedzot Vienošanās 3.1.punktā noteikto kopējo līgumcenu.
3.6. Preces piegādes adreses, nepieciešamības gadījumā, var tikt mainītas vai papildinātas, un adrešu maiņa nevar būt par pamatu Vienošanās 1.pielikumā norādīto Preces vienību cenu maiņai. 
3.7. Par Piegādātāja veiktajām Piegādēm Pasūtītājs apmaksu veic 30 (trīsdesmit) dienu laikā pēc abpusēji parakstītas pavadzīmes saņemšanas.
3.8. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
3.9. Piegādātājs, sagatavojot pavadzīmi, tajā iekļauj informāciju par Preci, to apjomu, vienību cenu, kopējo cenu, pilnu iepirkuma nosaukumu un identifikācijas numuru, Vienošanās datumu, numuru, Piegādes adresi un struktūrvienības kodu. Ja Piegādātājs nav iekļāvis šajā Vienošanās punktā noteikto informāciju pavadzīmē, Pasūtītājam ir tiesības prasīt Piegādātājam veikt atbilstošas korekcijas pavadzīmē un līdz brīdim, kamēr Piegādātājs nav novērsis nepilnības, – neapmaksāt Piegādātājam pienākošo summu.  

4. Preces piegādes noteikumi un piegādes termiņi 
4.1. Piegādātājs par saviem līdzekļiem nodrošina savlaicīgu, Vienošanās nosacījumiem atbilstošu Preces piegādi atsevišķu piegāžu veidā, saskaņā ar Pasūtītāja pārstāvja vai citas Pasūtītāja pilnvarotas personas veiktajiem Preces pasūtījumiem.
4.2. Piegādātājs Preces Piegādi veic 20 (divdesmit) darba dienu laikā no pasūtījuma veikšanas dienas.
4.3. Pasūtītāja pārstāvis vai cita Pasūtītāja pilnvarota persona Preces pasūta sagatavojot rakstveida pasūtījumu un nosūta uz Vienošanās minēto Piegādātāja e-pastu _______.
4.4. Pasūtītājs pasūtījumā norāda Preces nosaukumu, Preces vienību skaitu (t.sk. mērvienību), Preces vienību cenu, piegādes adresi, struktūrvienības kodu, Pasūtījuma kontaktpersonas tālruņa numuru un e-pasta adresi.
4.5. [bookmark: _Hlk161674974]Piegādātāja pilnvarotā persona Preces pasūtījuma saņemšanu apstiprina pēc iespējas īsākā termiņā elektroniski nosūtot elektronisko vēstuli Pasūtītāja pārstāvim. Ja Pasūtītāja pārstāvis vai Pasūtītāja pilnvarotā persona apstiprinājumu nav saņēmusi Preces pasūtījuma nosūtīšanas dienā līdz darba laika beigām, tā sazinās ar Piegādātāju, zvanot pa tālruni: ________, un nepieciešamības gadījumā Preces pasūtījumu nosūta atkārtoti, ja tas nav saņemts. 
4.6. Piegādātājs Preces piegādi veic uz vienu vai dažām no Vienošanās 1.pielikumā norādītājām adresēm. Piegādātājs apņemas piegādāt Preces Pasūtītājam ar savu transportu.
4.7. Piegādātājs apņemas segt visas ar Preces piegādi saistītas izmaksas uz visām Preces piegādes adresēm. Pasūtītājs nodrošina Preču bezmaksas piegādi, ja pasūtījuma kopējā summa vienāda vai pārsniedz 30,00 (trīsdesmit) EUR bez PVN. 
4.8. Piegādātājam ir pienākums saskaņot ar Pasūtītāju Preces piegādes laiku.
4.9. Piegādātājs savlaicīgi informē Pasūtītāju par iespējamo Preču piegāžu aizkavēšanos pēc tam, kad par to ir saņemta informācija, un saskaņo ar Pasūtītāja pilnvaroto pārstāvi citu piegādes laiku.
4.10. Par Preču piegādes brīdi uzskatāms datums, kurā Pasūtītāja un Piegādātāja pārstāvji ir parakstījuši Pavadzīmi par Preču  saņemšanu un Pasūtītājs faktiski saņēmis Preci.
4.11. Īpašuma tiesības uz piegādātajām Precēm pāriet Pasūtītājam pēc atbilstošās pavadzīmes nomaksas brīža. Preču nejauša bojājuma vai bojāejas risks pāriet Pasūtītājam no Pavadzīmes parakstīšanas un Preces faktiskās saņemšanas brīža.
 
5. Preces pieņemšanas kārtība
5.1. Piegādātājs Preces Pasūtītājam nodod kopā ar dokumentāciju, kas satur Preces raksturojumu, īpašības un lietošanas noteikumus/instrukciju (ja pieejama). Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Pie Preces nodošanas tiek pārbaudīts tās sortiments un daudzums. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. 
5.2. [bookmark: _Hlk161330749]Pasūtītājs Preces atbilstību Vienošanās, Tehniskā specifikācijas – Tehniskā un Finanšu piedāvājuma nosacījumiem pārbauda 14 (četrpadsmit) dienu laikā no abpusējas Pavadzīmes parakstīšanas dienas. Šajā punktā noteiktajā termiņā Pasūtītājam ir tiesības izteikt pretenzijas par Preces kvalitātes neatbilstību Vienošanās un tās pielikumu noteikumiem un Latvijas Republikā spēkā esošo normatīvo aktu prasībām. 
5.3. Pasūtītājam ir tiesības nepieņemt neatbilstošas kvalitātes Preces un neapmaksāt attiecīgo rēķinu, kamēr Prece (-es) ar Defektu (-iem) netiek apmainītas pret kvalitatīvu un Vienošanās nosacījumiem atbilstošu preci.
5.4. Ja Pasūtītājs, pieņemot Preci, konstatē Defektus, tiek noformēts Akts un attiecīgā pretenzija tiek nosūtīta Piegādātājam, norādot Defektu būtību. Pasūtītājs nepieņem Preci, kas neatbilst Vienošanās noteikumiem. 
5.5. Pasūtītājs Defektus var pieteikt pa tālruni ________ darba dienās no plkst. 9:00 – 18:00, vai pa e-pastu _________@_____________. Defekti, kuri iesniegti pēc plkst. 18:00 uzskatāmi par iesniegtiem nākamajā darba dienā plkst. 9:00.
5.6. Maksimālais reakcijas laiks (laiks, kurā Piegādātājs atsaucas ar problēmas risinājumu) uz Pasūtītāja izsaukumu visiem piegādātiem datortehnikas piederumiem nav lielāks kā 12 (divpadsmit) stundas. Reakcijas laikā Piegādātājs informē Pasūtītāja kontaktpersonu par iespējamo bojājumu iemeslu, kā arī plānotajiem to novēršanas termiņiem.
5.7. Piegādātājs uz sava rēķina apmaina Preci, ja ir konstatēts (-i) Defekts (-i). Apmainītā Prece jāpiegādā Pasūtītājam Pušu saskaņotā termiņā, bet, ja Puses nespēj vienoties, ne vēlāk kā 5 (piecu) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas (Preces apmaiņas) izdarāma atkārtota Preces un Piegādes pieņemšana Vienošanās noteiktajā kārtībā. Ja pēc atkārtotas Preces pieņemšanas tiek konstatēts, ka Defekts (-i) ir novērsti un piegādāta Vienošanās noteikumiem atbilstoša Prece, tad Pasūtītājs veic attiecīgā rēķina samaksu Vienošanās 3.7.punkta kārtībā. Ja pēc atkārtotas Preces pieņemšanas tiek konstatēts, ka Prece joprojām ir ar Defektu (-iem), tad attiecīgā pozīcija no rēķina tiek svītrota un pieņemta tikai Vienošanās atbilstoša Prece, par ko Pasūtītājs veic samaksu.
5.8. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam. 
5.9. Gadījumā, ja Pasūtītājs atkārtoti konstatē Preces Defektus vai tie netiek novērsti Vienošanās noteiktajā kārtībā, Pasūtītājam ir tiesības, iepriekš rakstiski brīdinot Piegādātāju, izbeigt Vienošanos.

6. Pasūtītāja tiesības un pienākumi
6.1. Pasūtītājs apņemas veikt maksājumu par kvalitatīvu un savlaicīgi piegādātu Preci Vienošanās noteiktajā termiņā un apmērā. 
6.2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Vienošanās izpildes gaitu, Piegādes laiku vai apstākļiem, kas varētu kavēt Piegādi.
6.3. Pasūtītājam ir pienākums parakstīt Pavadzīmi, ja Prece ir Piegādāta saskaņā ar Vienošanās noteikumiem.

7. Piegādātāja tiesības un pienākumi 
7.1. Piegādātājam Preču Piegāde jāveic patstāvīgi. Piegādātājs ir tiesīgs Vienošanās izpildei piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Vienošanās izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Vienošanās daļu. Vienošanās izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62.pantam.
7.2. Piegādātājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Vienošanās izpildes gaitu, Piegādes laiku vai apstākļiem, kas varētu kavēt Piegādi. 
7.3. Piegādātājs garantē piegādātās Preces atbilstību Tehniskai specifikācijai – Tehniskam un Finanšu piedāvājumam, garantē Preces kvalitāti un garantijas nodrošināšanu no Preces pieņemšanas brīža.

8. Preces garantijas nosacījumi
8.1. Piegādātājs apliecina, ka Vienošanās izpildē tam ir saistoši nolikumā minētie nosacījumi attiecībā uz Preces Piegādi un garantijas apkalpošanu Preces garantijas laikā.
8.2. Precēm to ekspluatācijas vietā garantijas laiks ir noteikts tehniskajā specifikācijā no Preces Pavadzīmes abpusējas parakstīšanas dienas.
8.3. Garantijas remontus Piegādātājs veic saskaņā ar Preces izgatavotāja garantijas noteikumiem, pamatojoties uz Pasūtītāja iesniegto pieprasījumu.
8.4. Ja Preces garantijas remontu veikšana ir saistīta ar Preces pārvietošanu, izjaukšanu vai citām darbībām, tad Piegādātājs tos veic par saviem līdzekļiem.
8.5. Piegādātās Preces Defekta gadījumā garantijas laikā, Piegādātājs par saviem līdzekļiem, apņemas ne vēlāk kā 10 (desmit) darba dienu laikā pēc Pasūtītāja Defekta pieteikuma nosūtīšanas dienas veikt Preces bojātās daļas nomaiņu vai remontu Preces piegādes vietā.
8.6. [bookmark: _Hlk161326842]Ja Preces garantijas remontu nav iespējams veikt 10 (desmit) darba dienu laikā no dienas, kad Pasūtītājs paziņojis Piegādātājam par konstatēto Defektu, tad Pasūtītājam ir tiesības pieprasīt un Piegādātājs nodrošina bojātas Preces nomaiņu pret līdzvērtīgu Preci (atbilstošu tehniskās specifikācijas minimālajām prasībām vai labāku) no šajā punktā minētā 10 (desmit) darba dienu termiņa notecējuma dienas.
8.7. Ja attiecīgai Precei Pasūtītājs konstatē Defektu vairāk kā 2 (divas) reizes, Pasūtītājam ir tiesības pieprasīt Piegādātājam un Piegādātājam uz sava rēķina Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) dienu laikā no Defekta pieteikuma nosūtīšanas dienas jāsamaina attiecīgo Preci pret jaunu (atbilstošu tehniskās specifikācijas minimālajām prasībām vai labāku).

9. Nepārvarama varas apstākļi (Force Majeure)
9.1. Puses tiek atbrīvotas no atbildības par daļēju vai pilnīgu Vienošanās paredzēto saistību neizpildi, ja šāda saistību neizpilde ir radusies nepārvaramas varas (Force Majeure) iestāšanās rezultātā pēc Vienošanās parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst. 
9.2. Pie Force Majeure pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
9.3. Par nepārvaramas varas apstākli nevar tikt atzīta Piegādātāja saistību neizpilde, vai nesavlaicīga izpilde.
9.4. Pusei, kura nokļuva Force Majeure apstākļos, bez kavēšanās, iespējami īsākā laikā (bet ne vēlāk kā 5 (piecu) darba dienu laikā no attiecīgo apstākļu uzzināšanas) par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu. 
9.5. Ar rakstisko vienošanos Puses apliecinās, vai šādi Force Majeure apstākļi traucē vai padara Vienošanās saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos Vienošanai. Līgumsaistību turpināšanas gadījumā Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos. 
9.6. Ja Vienošanās 9.2.punktā minēto apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atteikties no Vienošanās izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās. Vienošanās izbeigšanas gadījumā katrai Pusei ir jāatdod otrai tas, ko tā ir izpildījusi vai par izpildīto jāatlīdzina. 
9.7. Puses ir atbrīvoti no atbildības par Vienošanās noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgā Puse nevarēja paredzēt un novērst. 

10. Pušu atbildība
3. 
4. 
5. 
6. 
7. 
8. 
9. 
10. 
10.1. Ja Piegādātājs neievēro Vienošanās 4.2.; 8.5. un 8.7.punktos noteiktos termiņus, Pasūtītājs var piemērot Piegādātājam līgumsodu 0,5% (nulle komats piecu procentu) apmērā par katru nokavēto dienu no neizpildītā pasūtījuma līgumcenas, bet kopsummā ne vairāk par 10% (desmit procentiem) no neizpildītā pasūtījuma līgumcenas, pamatojoties uz Piegādātāja iesniegto rēķinu.
10.1. 
10.2. Ja Pasūtītājs neveic apmaksu Vienošanās 3.7.punktā noteiktajā termiņā, Piegādātājs var piemērot Pasūtītājam  līgumsodu 0,5% (nulle komats piecu procentu) apmērā par katru nokavēto dienu no nokavētā maksājuma, bet kopsummā ne vairāk par 10% (desmit procentiem) no nokavētā maksājuma, pamatojoties uz Piegādātāja iesniegto rēķinu.
10.3. Ja Piegādātājs neievēro Vienošanās 4.5.punktā norādīto termiņu un nereaģē arī uz atkārtotu Pasūtītāja pārstāvja zvanu un atkārtotu mēģinājumu pasūtīt Preces, tad Pasūtītājs par katru 1 (vienu) tādu gadījumu var pieprasīt no Piegādātāja soda naudu 30,00 EUR apmērā.
10.4. Līgumsoda samaksa neatbrīvo Puses no to saistību pilnīgas izpildes.
10.5. Gadījumā, ja Pasūtītājam rodas tiesības uz Vienošanās pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām. 
10.6. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
10.7. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu savas tiesības nav izmantojis, Puses vienojas, ka šādā gadījumā Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.
10.8. Ja Piegādātājs neinformē Pasūtītāja pārstāvi par Vienošanās 10.7.punktā minēto gadījumu un bez saskaņošanas nomaina kādu no Precēm vai tās komponentēm, Pasūtītājam ir tiesības pieprasīt Piegādātājam nomainīt Preci vai tās komponenti uz tādu Preci vai tās komponenti, kādai tai ir jābūt saskaņā ar Vienošanos un tās pielikumā noteikto, kā arī Pasūtītājam ir tiesības piemērot Piegādātājam līgumsodu nomaināmās Preces līgumcenas apmērā. Ja Piegādātājam ir jānomaina kādas Preces komponente, Pasūtītājam ir tiesības piemērot līgumsodu visas Preces līgumcenas apmērā, visā Preces lietošanas laikā.

11. Konfidencialitāte
11.1. Puses apņemas ievērot konfidencialitāti savstarpējās attiecībās, tajā skaitā:
11.1.1. nodrošināt Vienošanās minētās informācijas neizpaušanu no trešo personu puses, kas piedalās Vienošanās izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
11.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Vienošanos vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
11.1.3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Vienošanās noteikumiem ir paredzēts darīt zināmu trešajām personām.
11.2. Puses vienojas, ka konfidencialitātes noteikumu neievērošana ir rupjš Vienošanās pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
11.3. Šis Vienošanās nodaļas noteikumiem nav laika ierobežojuma un uz to neattiecas Vienošanās darbības termiņš.

12. Pušu pārstāvji
12.1. No Pasūtītāja puses par Vienošanās saistību izpildes kontroli atbildīgā persona: ____________________ (vārds, uzvārds), tālrunis ______________, e-pasts: __________________ (turpmāk – “Pasūtītāja pārstāvis”), kuram ir noteikti šādi pienākumi:
12.1.1. veikt Preces pasūtījumu;
12.1.2. saskaņot Preces piegādes laiku;
12.1.3. kontrolēt Vienošanās saistību izpildi;
12.1.4. pārbaudīt piegādātās Preces un piegādes atbilstību Vienošanai (t.sk. kvantitatīvo un kvalitatīvo atbilstību);
12.1.5. pārbaudīt un parakstīt Piegādātāja iesniegto Pavadzīmi;
12.1.6. pieteikt nekvalitatīvas Preces Defektu novēršanu;
12.1.7. parakstīt Defektu aktu;
12.1.8. risināt citus organizatoriskos jautājumus.
12.2. Piegādātāja atbildīgā persona par Vienošanās izpildi: <   >.

13. Vienošanās darbības termiņš un tā grozīšanas, papildināšanas un izbeigšanas kārtība
13.1. Vienošanās stājas spēkā no tās parakstīšanas dienas un ir spēkā 24 mēnešus vai līdz kopējās līgumcenas sasniegšanai, atkarībā no tā kurš no nosacījumiem iestāsies pirmais, izņemot gadījumus, kad Vienošanā tiek izbeigta, saskaņā ar Vienošanās nosacījumiem.
13.2. Visi Vienošanās grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir veikti ievērojot Publisko iepirkumu likuma 61.pantu.
13.3. Puses var izbeigt Vienošanos pirms termiņa, tikai savstarpēji rakstiski vienojoties.
13.4. Pasūtītājam ir tiesības vienpusēji izbeigt Vienošanos pirms termiņa, brīdinot par to Piegādātāju 30 (trīsdesmit) darba dienas pirms izbeigšanas.
13.5. Pasūtītājs ir tiesīgs vienpusēji atkāpties no Vienošanās, ja: 
13.5.1. ir stājies spēkā tiesas spriedums par Piegādātāja atzīšanu par maksātnespējīgu vai tiesa ir pieņēmusi lēmumu par Piegādātāja maksātnespējas procesa ierosināšanu; 
13.5.2. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50% no Piegādātāja bilances aktīviem;
13.5.3. Piegādātājs kavē Preces piegādi vai nenovērš defektus ilgāk par 20 (divdesmit) dienām;
13.5.4. pēc Vienošanās noslēgšanas atklājas, ka iesniedzot piedāvājumu, Piegādātājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija tehniskajā piedāvājumā;
13.5.5. Piegādātājs Pasūtītājam nodarījis zaudējumus;
13.5.6. Piegādātājs nepilda saistības atbilstoši Vienošanās nosacījumiem. 
13.6. Vienošanās 13.5.punktā noteiktajos gadījumos Vienošana ir uzskatāma par izbeigtu 7. dienā pēc attiecīga Pasūtītāja rakstveida paziņojuma nosūtīšanas Piegādātājam. 
13.7. Citos gadījumos Vienošanos var izbeigt vienpusēji tikai gadījumos, kas tieši paredzēti Latvijas Republikas normatīvajos aktos, t.sk. gadījumos, kas ir noteikti Publisko iepirkumu likuma 64.panta pirmās daļas 3.punktā un 4.punktā un Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktajos gadījumos.
13.8. Jebkurā Vienošanās izbeigšanas gadījumā Pasūtītājs apņemas 20 (divdesmit) darba dienu laikā no tā izbeigšanas brīža atdot Piegādātājam visus saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
13.9. Jebkurā Vienošanās izbeigšanas gadījumā Piegādātājs apņemas izpildīt visas saistības, kas radušās līdz Vienošanās izbeigšanas brīdim.
13.10. [bookmark: _Hlk161329960]Ja Piegādātājs vienpusēji lauž Vienošanos, tad tas maksā Pasūtītājam līgumsodu 10% apmērā ko kopējās Vienošanās līgumcenas.
13.11. Ja Vienošanās tiek izbeigta pamatojoties uz 5.9.punktu, tad Piegādātājs maksā Pasūtītājam līgumsodu 10% apmērā ko kopējās Vienošanās līgumcenas.
13.12. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot Vienošanās norādītās Preces ar ekvivalentām Precēm, ja to piedāvātā cena nepārsniedz sākotnējā piedāvājumā norādīto un tās vairs netiek ražotas un to tehniskie un kvalitātes rādītāji funkcionāli ir tādi paši vai labāki kā Vienošanās norādītajām Precēm un nodrošina to pašu funkciju.

14. Nobeiguma nosacījumi
14.1. Vienošanās nodaļu virsraksti ir lietoti vienīgi ērtībai un nevar tikt izmantoti Vienošanās noteikumu interpretācijai.
14.2. Pusēm ir jāinformē vienai otra 5 (piecu) darba dienu laikā par savu rekvizītu (nosaukuma, adreses, norēķinu rekvizītu u.tml.) maiņu rakstiski, apstiprinot ar parakstu.
14.3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) darba dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvo aktu prasībām.
14.4. Puses vienojas, ka visa korespondence, ko Puses šīs Vienošanās sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7 (septītā) dienā pēc tās nodošanas pastā vai kurjeram. Informācija, kas nosūtīta elektroniski uz Vienošanās norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu nākamajā dienā pēc tās nosūtīšanas. Informācija, kas paziņota, izmantojot oficiālo e-pasta adresi, ja Pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
14.5. Visos citos jautājumos, ko neregulē Vienošanās noteikumi, Puses ievēro spēkā esošajos Latvijas Republikas normatīvajos aktos noteikto kārtību.
14.6. Puses ar saviem parakstiem apliecina, ka tām ir saprotams Vienošanās saturs, nozīme un sekas, tie atzīst Vienošanos par pareizu, savstarpēji izdevīgu un labprātīgi vēlas to pildīt.
14.7. Vienošanās ar tās pielikumu (1.pielikums “Tehniskā specifikācija – Tehniskais un Finanšu piedāvājums”) sagatavots latviešu valodā un parakstīts ar drošu elektronisko parakstu.

15. Pušu rekvizīti un paraksti

	Pasūtītājs: 
	Piegādātājs:

	Rīgas Tehniskā universitāte
	<nosaukums>

	Ķīpsalas iela 6A, Rīga, LV-1048
Reģ. Nr. 90000068977
Konta Nr.: LV46TREL915101S000000, Valsts kase, BIC – TRELLV22


	<adrese>
Reģ.Nr.<…>
PVN Nr. <…>
Konta Nr. <…>
<banka, tās kods> 

	
____________________/__________/
	
_____________________/ __________/

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
